Salavatis

Salavatis () – sala Seramo jūroje, Indonezijoje; trečia didžiausia Radža Ampato salyne. Yra prie pat Naujosios Gvinėjos salos Paukščio Galvos pusiasalio (skiriama siauro Selės sąsiaurio), tuojau į pietus nuo Batantos salos (nuo jos skiria Sagevino sąsiauris). Plotas – 1623 km².Salawati, diveconcepts.com Salavačio sala kartais laikoma vakarine Okeanijos riba.

Salos šiaurinė dalis kalnuota, paviršius iškyla iki 535 m (Vagomo kalnas).Gunung Wagom, peakvisor.com Čia sudarytas Šiaurės Salavačio gamtos rezervatas (plotas 570 km²). „Pulau Salawati Utara“. Protected Planet.

Sala priklauso Pietvakarių Papua provincijai, Radža Ampato ir Sorongo regencijoms. 2022 m. gyveno 8637 gyventojai.Badan Pusat Statistik, Jakarta, 2023. Plačiausiai vartojama salavačių kalba. Keltų linijomis sala jungiasi su gretimu Sorongo miestu Naujojoje Gvinėjoje. Pagrindinės gyvenvietės – Kalobas, Duriankaris, Sailolofas.

Nuo XVI–XVII a. sala pateko į islamiško Tidorės sultonato įtaką, 1873–1935 m. gyvavo islamiška Salavačio karalystė.

 Šaltiniai 

Kategorija:Indonezijos salos